1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 53521/3877 της 25/29 Αυγ. 1955 Περί δημοσιεύσεως της από 5.8.1955 Συλλογικής Συμβάσεως Εργασίας των πληρωμάτων Ποταμοπλοίων φερόντων φορτίον υγρών καυσίμων. Εν όψει του Νόμ. 3239/1955 "περί τρόπου ρυθμίσεως των συλλογικών διαφορών εργασίας κλπ." (ανωτ. σελ. 388). Αποφασίζομεν, όπως δημοσιευθή εις την Εφημερίδα της Κυβερνήσεως (τεύχος Β΄) η από 5 Αυγ. 1955 συλλογική σύμβασις εργασίας πληρωμάτων ποταμοπλοίων φερόντων φορτίον υγρών καυσίμων υλών, κατατεθείσα ημίν την 5 Αυγ. 1955, συνταχθέντος του υπ 'αριθ. 14 της 5.8.1955 πρακτικού καταθέσεως, έχουσα ως ακολούθως: ΣΥ ΛΛΟΓΙΚΗ ΣΥΜΒΑΣΙΣ ΕΡΓ ΑΣΙΑΣ Πληρωμάτων Ποταμοπλοίων φερόντων φορτίον υγρών καυσίμων υλών. 1)Ίνα εργασθή τις ως πλήρωμα επί ποταμοπλοίων (κυβερνήτης ή ναύτης), δέον να είναι πολίτης Έλλην, μέλος της Πανελληνίου Ενώσεως Πληρωμάτων Ποταμοπλοίων, απογεγραμμένος εργάτης θαλάσσης και να είναι εφοδιασμένος δι' ειδικής επαγγελματικής αδείας εκδιδομένης υπό του Λιμενάρχου Πειραιώς.- Ίνα αποκτήση τις άδειαν ασκήσεως επαγγέλματος, δέον να κέκτηται τετραετή τουλάχιστον υπηρεσίαν επί ποταμοπλοίων προκειμένου περί κυβερνήτου ποταμοπλοίων, ή 3ετή τουλάχιστον επί ποταμοπλοίων, προκειμένου περί ναύτου ποταμοπλοίων, της υπηρεσίας αποδεικνυουμένης δια πιστοποιητικού ιδιοκητών ποταμοπλοίων ή δια της ενόρκου βεβαιώσεως 2 τουλάχιστον αδειούχων εργατών ποταμοπλοίων.-2)Η σύνθεσις του πληρώματος των εργαζομένων ποταμοπλοίων καθορίζεται αναλόγως της χωρητικότητος του ποταμοπλοίου, ως κάτωθι: Πλήρωμα Χωρητικότης Κυ/της Ναύται 1)Μέχρι 300 τόννων 1 1 2)Από 301-800 τόν. 1 1 3)  »   801-1.200 τόν. 1 3 4)  »  1.201 και άνω 1 4 Εκτός της ως άνω συνθέσεως ο ιδιοκτήτης του ποταμόπλοιου έχει την ευχέρειαν να προσλαμβάνει δοκίμους εργάτας, οίτινες να άγουν ηλικίαν από 18ου μέχρι και 25 έτους. Ούτοι άμα τη συμπληρώσει τριετούς τουλάχιστον υπηρεσίας δύνανται να αποκτήσουν άδειαν ασκήσεως του επαγγέλματος του ναύτου, κατά εν άρθρω 1 της παρούσης οριζόμενα και τη αιτήσει των να εγγράφωνται μέλη της Πανελληνίου Ενώσεως Πληρωμάτων Ποταμοπλοίων, ταύτης με δυναμένης να αρνηθή την εγγραφήν, εφ' όσον πληρούνται αι ως άνω προϋποθέσεις.-Επί των αργούντων ποταμοπλοίων ανεξαρτήτως χωρητικότητος τοποθετείται ως φύλαξ εις αδειούχος ναύτης. Η πρόσληψις αδειούχου ναύτου ή δοκίμου ως φύλακος επί ποταμοπλοίου μέχρι 300 τόννων είναι προαιρετική.-3)Η αμοιβή του πληρώματος ορίζεται από της 1ης Μαΐου 1955, ως κάτωθι: α)Κυβερνήτης δραχ. 98,50 ημερησίως (δραχ. ενενήκοντα οκτώ και πεντήκοντα λεπτά).-β)Ναύτης δρχ. 77,50 ημερησίως .-Τα ως άνω ημερομίσθια θα καταβάλλωνται δια τριάκοντα (30) ημέρας κατά μήνα, θεωρουμένων των ημερών του μηνός ως εργασίμων.-4)Η ημερησία εργασία των πληρωμάτων των ποταμοπλοίων ορίζεται οκτάωρος. Η έναρξις και η λήξις ταύτης ως και η μεσημβρινή διακοπή θα ρυθμίζωνται υπό των εργοδοτών κατά τας εκάστοτε υπηρεσιακάς ανάγκας.-5)Το πλήρωμα των ποταμοπλοίων υποχρεούται εις νυκτερινήν φυλακήν του σκάφους και του φορτίου. Η νυκτερινή φυλακή εκτελείται υφ' ενός των ναυτών εκ περιτροπής κατά το υπό του κυβερνήτου οριζόμενον σύστημα. Διάρκεια της νυκτοφυλακής ορίζεται 12ωρος καθ' εκάστην ημέραν. Ναύτης εκτελών υπηρεσίαν νυκτερινής φυλακής απέχει υποχρεωτικώς της κανονικής ημερησίας εργασίας κατά την ημέραν.-6)α΄)Δι’ εργασίαν πέραν του οκταώρου κανονικής ημερησίας εργασίας του πληρώματος, καταβάλλεται δι' εκάστην πρόσθετον ώραν εργασίας ο αντίστοιχος μισθός της κανονικής ώρας ηυξημένος κατά 25%.-β)Δια νυκτερινήν εργασίαν παρεχομένην κατά τας ώρας τας περιλαμβανομένας από 10ης νυκτερινής μέχρι της 6ης πρωϊνής θα καταβάλλεται πρόσθετος αμοιβή ίση προς το 25% επί του τμήματος του ημερησίου μισθού, όπερ αντιστοιχεί εις τας εργασθείσας ως άνω νυκτερινάς ώρας. Εξαιρετικώς ο εκτελών την κατά το προηγούμενον άρθρον νυκτερινήν φυλακήν δικαιούται της προσθέτου   ταύτης   αμοιβής   υπολογιζομένης  εις  ολό(Αντί της σελ. 530,951) Σελ. 530,951(α) 363-017 Ποταμόπλοια φορτίου υγρών καυσίμων 19.Ζ.λ.1 κληρον του κανονισμού ημερομισθίου. -γ)Δια εργασίαν κατά τας Κυριακάς και εκ του νόμου εξαιρετέας εορτάς θα καταβάλλεται πρόσθετος αμοιβή ίση προς τα 75% του ημερομισθίου. -Ως εργασία παρέχουσα δικαίωμα εις αποζημίωσιν και πρόσθετον αμοιβήν λόγω υπερωριακής εργασίας, ή νυκτερινής ή εργασίας κατά τας Κυριακάς και εκ του νόμου εξαιρετέας εορτάς, λογίζεται η διατεταγμένη υπό του εργοδότου απασχόλησις του πληρώματος εξαιρουμένης δε της νυκτοφυλακής μόνον, εφ' όσον γίνεται παραλαβή φορτίου ή παράδοσις προϊόντος ως και εργασία καθαρισμού και συντηρήσεως του σκάφους. -Οσάκις συντρέχουν πλείονες προϋποθέσεις, αι ως άνω προσαυξήσεις λόγω υπερωρίας, ή λόγω νυκτερινής εργασίας κατά τας Κυριακάς και εορτάς υπολογίζονται και χορηγούνται συνθέτως. -7)Το πλήρωμα του ποταμοπλοίου δικαιούται δι' έκαστον ημερολογιακόν έτος της υπό του νόμου 539/1945 προβλεπομένης αδείας μετ' αποδοχών και εις μεν τον κυβερνήτην χορηγείται η δια τους υπαλλήλους οριζομένη άδεια, δια δε τους ναύτας η δια τους εργάτας οριζομένη τοιαύτη. Κατά την χορήγησιν της αδείας ο εργοδότης υποχρεούται να καταβάλλη εις τον αδειούχον το αντίτιμον του εισιτηρίου μετ' επιστροφής από του τόπου της εργασίας μέχρι του τόπου εις ον εγένετο η πρόσληψις τούτου. -8)Η ισχύς της παρούσης συμφωνείται εννεάμηνος αρχομένη από της 1ης Μαΐου 1955 και λήγουσα την 31ην Ιανουαρίου 1956, εφαρμόζεται δε επί παντός πληρώματος ποταμοπλοίου εκ των φερόντων υγράς καυσίμους ύλας, καθ' άπασαν την επικράτειαν. Δεν υπάγονται εις τας διατάξεις της παρούσης τας ρυθμιζούσας τας αποδοχάς του πληρώματος των ποταμοπλοίων και την ετησίαν αυτού άδειαν, οι μισθωτοί οι μη συμπληρούντες ενός έτους παρά τω αυτώ ή ετέρω εργοδότη υπηρεσίαν και ηλικίαν 18 ετών, ων αι αποδοχαί εξακολουθούν να διέπωνται υπό της υπ' αριθ. 27724/1.1954 αποφάσεως του κ. Υπουργού Εργασίας.